cyanic-selkie/wikianc huggingface dataset:
আবদুর রহিম আলহাজ মুহাম্মদ
একই নামে অন্যান্য ব্যক্তিবর্গের জন্য, আব্দুর রহিম (দ্ব্যর্থতা নিরসন) দেখুন। আবদুর রহিম আলহাজ মুহাম্মদ (عبد الرحيم الحج محمد;১৮৯২ – ২৩ মার্চ ১৯৩৯) (কুনিয়া আবু কামাল নামেও পরিচিত) ছিলেন মেন্ডেটরি প্যালেস্টাইনে ১৯৩৬-৩৯ সালে সংঘটিত আরব বিদ্রোহের একজন খ্যাতনামা ফিলিস্তিনি আরব কমান্ডার। ব্রিটিশ শাসন এবং ক্রমবর্ধমান ইহুদি বসতির বিরুদ্ধে এই বিদ্রোহ সংঘটিত হয়। তার অধিকাংশ কর্মকাণ্ড তুলকারেম, নাবলুস ও জেনিন কেন্দ্রিক ছিল। এসকল স্থান বর্তমানে পশ্চিম তীরের অংশ। ১৯৩৮ সালের সেপ্টেম্বরে তিনি বিদ্রোহের জেনারেল কমান্ডার হন। তবে আরিফ আবদুর রাজিকের সাথে তার পদ বদল হত। ১৯৩৯ সালের ফেব্রুয়ারিতে আলহাজ মুহাম্মদকে বিদ্রোহের রাজনৈতিক নেতৃবৃন্দ এই পদ পূর্ণভাবে প্রদান করে। মার্চে ব্রিটিশদের সাথে লড়াইয়ের সময় তিনি নিহত হন।
প্রারম্ভিক জীবন
আলহাজ মুহাম্মদ ১৮৯২ সালে দিন্নাবা গ্রামে (বর্তমানে তুলকারেম শহরের অংশ) জন্মগ্রহণ করেন। তিনি ভূসম্পত্তির অধিকারী সামারা গোত্রের সদস্য ছিলেন। এই গোত্র আল-বারাকাউয়ি নামক বৃহৎ গোত্রীয় কনফেডারেশনের অংশ ছিল। তুলকারেম অঞ্চলে আল-বারাকউয়ির দীর্ঘ দিনের কর্মকাণ্ডের ইতিহাস রয়েছে। নেপোলিয়ানের সিরিয়া আক্রমণের সময় আলহাজ মুহাম্মদের প্রপিতামহ উসমানীয়দের পক্ষে লড়াই করেছেন। পরে তাকে মৃত্যুদণ্ড দেয়া হয়েছিল। তার আরেক সমস্থানীয় আত্মীয় ১৮৩৪ সালে ফিলিস্তিনে ইবরাহিম পাশার শাসনের বিরুদ্ধে সংঘটিত কৃষক বিদ্রোহে অংশ নিয়েছিলেন।
আলহাজ মুহাম্মদ দিন্নাবার মক্তবে প্রাথমিক শিক্ষা লাভ করেছেন। ১৮৯৯-১৯০০ সালে তিনি তুলকারেমের একটি প্রাথমিক বিদ্যালয়ে ভর্তি হন। পরবর্তীতে তিনি তার পিতার সাথে নিজেদের জমিতে কাজ করেছেন এবং বিভিন্ন স্থানে তাদের কৃষিপণ্য বিক্রি করেছেন। প্রথম বিশ্বযুদ্ধের সময় তিনি উসমানীয় সেনাবাহিনীতে যোগ দেন। লেবাননের ত্রিপলি ও বৈরুতে তিনি দায়িত্বপালন করেছেন। ব্রিটিশ ও হাশেমি আরব মিত্রদের কাছে উসমানীয়দের পরাজয়ের পর তিনি ফিরে আসেন। যুদ্ধকালীন সময়ে তার বাবা মারা যান। ১৯২০ সালে লীগ অফ নেশনসের পৃষ্ঠপোষকতায় এই অঞ্চল নিয়ন্ত্রণকারী ব্রিটেন মেন্ডেটরি প্যালেস্টাইন প্রতিষ্ঠা করে।
ব্রিটিশ যুগে কর্মজীবন
১৯১৮ সালে ফিলিস্তিনে ফিরে আসার পর আলহাজ মুহাম্মদ তার পরিবারের জায়গাজমি দেখাশোনা এবং ব্যবসা শুরু করেন। মেন্ডেটের প্রথমদিকে তিনি ফিলিস্তিনের একজন প্রধান স্থানীয় শস্য ব্যবসায়ী ছিলেন। এই সময় তিনি জায়নবাদ এবং জায়নবাদিদের প্রতি ব্রিটিশ সমর্থনের বিরোধী আন্দোলনের একজন সমর্থক হয়ে উঠেন। ১৯২০ সালের নবী মুসা দাঙ্গা, ১৯২৩ সালের বিক্ষোভ এবং ১৯২৯ সালের দাঙ্গা তুলকারেমে ছড়িয়ে পড়ে। এসময় ফিলিস্তিনিদের প্রতি ব্রিটিশ কর্তৃপক্ষের নিপীড়নমূলক আচরণের কারণে তিনি ক্ষুব্ধ হন। মেন্ডেট কর্তৃক নতুন অর্থনৈতিক নীতির কারণে তার ব্যবসা দেওলিয়া হয়ে পড়ে। এসময় স্থানীয় উৎপাদন খরচের চেয়ে কম মূল্যে বিদেশ থেকে গম আমদানি করা হত। ফিলিস্তিনে ১৯৩৬ সালে সংঘটিত আরব বিদ্রোহে তার অংশগ্রহণে এই ঘটনা অন্যতম প্রধান ভূমিকা রেখেছে।
শস্য ব্যবসায়ী হিসেবে আলহাজ মুহাম্মদের স্থানীয় পরিচিতি পরবর্তীতে সদস্য সংগ্রহের কাজে সুফল প্রদান করেছে। আল-বারাকাউয়ির গোত্রীয় আনুগত্যের সম্পর্ক তাকে যোদ্ধা ও রসদ দিয়ে শক্তিশালী ভূমিকা রেখেছে। ১৯৩০ এর দশকে আলহাজ মুহাম্মদ তুলকারেমের কাছে বালআর সান্নিধ্যে ঘাটি স্থাপন করেন এবং যোদ্ধাদের প্রশিক্ষণ প্রদান শুরু করেন। তার সাথে সাবেক উসমানীয় সৈনিকরাও যোগ দেয়। এর ফলে যুদ্ধ ও অস্ত্র বিষয়ে বাড়তি অভিজ্ঞতা পাওয়া যায়। তার কমান্ডে এই দলটি ইহুদি বসতি এবং ব্রিটিশ নিরাপত্তা ব্যক্তিদের বিরুদ্ধে ক্ষুদ্র অভিযান চালাত। তুলকারেমের পশ্চিমে ওয়াদি আল-হাওয়ারিসের ইহুদি বসতির নতুন কমলা বাগান ছিল অন্যতম প্রধান লক্ষ্যবস্তু। এখানকার কৃষকদেরকে ইতিপূর্বে উচ্ছেদ করে এসব স্থান গড়ে তোলা হয়েছিল। আলহাজ মুহাম্মদকে মেন্ডেটরি কর্তৃপক্ষ অপরাধী হিসেবে দেখত। ইসরায়েলি ইতিহাসবিদ ইয়েহুশুয়া পোরাথ অভিযোগ করেছেন যে আলহাজ মুহাম্মদ এক ইহুদি ক্রেতার সাথে জমি কেনাবেচার সময় জালিয়াতি করেছেন। তবে লেখক ও নৃতত্ত্ববিদ টেড সোয়েডেনবার্গ লিখেছেন যে আলহাজ মুহাম্মদ সংক্রান্ত কোনো সূত্রে পোরাথের অভিযোগ খুজে পাওয়া যায় না।
১৯৩৪ সালে তার স্ত্রী বাদিয়া মারা যান। এসময় এই দম্পতির চারপুত্র ছিল। মুসলিম প্রচারক ও উপনিবেশবিরোধী জনপ্রিয় সামরিক নেতা ইজ্জউদ্দিন আল-কাসসাম ব্রিটিশদের সাথে লড়াইয়ে নিহত হওয়ার পর ফিলিস্তিনি আরবদের মধ্যে উত্তেজনা বৃদ্ধি পায়। এসময় ব্রিটিশ শাসন এবং জায়নবাদের বিরুদ্ধে সংগ্রামে কূটনৈতিক প্রক্রিয়ার চেয়ে সশস্ত্র সংগ্রামকে জনগণ বেশি কার্যকর মনে করতে থাকে। জনতা আলাপআলোচনার পন্থাকে অকার্যকর হিসেবে দেখত। আলহাজ মুহাম্মদ আসন্ন বিদ্রোহে অংশ নেয়ার সময় তার সন্তানদেরকে তার বোন হালিমার তত্ত্বাবধানে দিয়েছিলেন। তার জ্যেষ্ঠ পুত্র কামালের মতে তাদের ফুফুও একজন শস্য ব্যবসায়ী ছিলেন এবং পরে কাপড়ের ব্যবসা করেছেন। এছাড়া তিনি আলহাজ মুহাম্মদের সন্তানদের পড়াশোনার খরচও দিয়েছেন। আলহাজ মুহাম্মদ নিজে এক বা দুইদিন বিভিন্ন গ্রামে তার সন্তানদের সাথে সাক্ষাত করতেন। তার বিদ্রোহী যোদ্ধারা তার সন্তানদেরকে তার কাছে নিয়ে যেত।
প্রাথমিক পর্যায়
১৯৩৬ সালের এপ্রিলে সাধারণ ধর্মঘটের মাধ্যমে বিদ্রোহ শুরু হয়। প্রথমে নাবলুসে ধর্মঘট হয়। পরে তুলকারেমসহ ফিলিস্তিনের অন্যান্য শহরে তা ছড়িয়ে পড়ে। আলহাজ মুহাম্মদ তুলকারেমে কার্যক্রম সংগঠনের জন্য সহায়তা করেছিলেন। সেই বছরের গ্রীষ্ম নাগাদ ফিলিস্তিনি আরব মিলিশিয়ারা বিদ্রোহে সক্রিয় নেতৃত্ব নিতে শুরু করে। এই মিলিশিয়াদের মধ্যে আলহাজ মুহাম্মদের বাহিনীও ছিল। তিনি তার সামাজিক যোগাযোগ এবং গোত্রীয় রাজনীতির ব্যবস্থাকে এক্ষেত্রে কাজে লাগিয়েছেন। ব্রিটিশদের বিরুদ্ধে প্রতিরোধের ভিত্তি মজবুত করার জন্য প্রধান শহরগুলোর মধ্যবিত্ত শ্রেণী, বিশেষত শিক্ষিতদের এবং গোত্রীয় জ্যেষ্ঠ ব্যক্তিদের সাথে তিনি মিত্রতা গড়তে সচেষ্ট ছিলেন। ব্রিটিশদের ফাকি দেয়ার জন্য তিনি বড় আকারের বাহিনীর নেতৃত্ব দিতেন না। এর বদলে তিনি 'ফাসাইল নামক ক্ষুদ্র ক্ষুদ্র যোদ্ধাবাহিনী গঠন করেন। তারা সাধারণত রাত্রিকালীন সময়ে নির্দিষ্ট লক্ষ্যবস্তুতে আক্রমণ করত।
বিদ্রোহের প্রথম পর্যায়ে গ্রীষ্মের সময় আলহাজ মুহাম্মদের যোদ্ধারা নাবলুস ও উপকূলীয় সমভূমির মধ্যবর্তী ওয়াদি আল-শাইর অঞ্চলে কার্যক্রম চালাত। তুলকারেম ও নাবলুসের মধ্যবর্তী স্থলে ব্রিটিশ সেনাবাহিনী ও টহল পুলিশের উপর তারা হামলা চালায়। ২১ জুন আলহাজ মুহাম্মদ ও তার ফাসাইল বাহিনী ইহুদি গাড়িবহরকে রক্ষাকারী ব্রিটিশ সেনাবাহিনীর একটি দলের উপর বালআ গ্রামের নিকট দিয়ে যাওয়ার আক্রমণ করে। আক্রমণের স্বীকার হওয়া গাড়িবহরকে সহায়তার জন্য তৎক্ষণাৎ তিনটি ব্রিটিশ বোমারু বিমান পাঠানো হয়। দুই পক্ষের মধ্যে প্রায় সাত ঘণ্টা নাগাদ লড়াই চলে এবং এতে ৩জন বিদ্রোহী ও ১জন ব্রিটিশ সৈনিক মারা যায়। এছাড়া ২১জন বিদ্রোহ ও ২জন ব্রিটিশ সৈনিক আহত হয়। এরপরে ব্রিটিশ কর্তৃপক্ষ আলহাজ মুহাম্মদকে গ্রেপ্তারের জন্য পরোয়ানা জারি করে।
জুলাই পর্যন্ত মিলিশিয়ারা স্বাধীনভাবে কাজ করেছে। এসময় আলহাজ মুহাম্মদ, আরিফ আবদুর রাজিক ও ফাখরি আবদুল হাদি নিজেদের সশস্ত্র দল নিয়ে সমন্বিত আক্রমণের সিদ্ধান্ত নেন। আবদুর রাজিক তাইয়েবের কাছে বনি সাব অঞ্চল থেকে কাজ করতেন। অন্যদিকে আবদুল হাদি আরাবার কাছে শারুউয়িয়া থেকে কাজ করতেন। এই তিন কমান্ডারের অপারেশনের এলাকা উত্তর-মধ্য উচ্চভূমিতে কেন্দ্রীভূত ছিল। আগস্টে তাদের আরেকটি বৈঠক অনুষ্ঠিত হয়। এতে তাদের কার্যক্রমের এলাকা ও লক্ষ্যস্থল নির্দিষ্ট করা হয়। জেরুজালেম অঞ্চলের মিলিশিয়া আবদুল কাদির আল-হুসাইনি এসকল বৈঠকে অণুপস্থিত ছিলেন, ফলে বিদ্রোহীদের মধ্যে মজবুত কমান্ড গঠন কঠিন হয়ে পড়ে।
একই মাসে খ্যাতনামা প্যান-আরববাদি বিদ্রোহী নেতা ফাউজি আল-কায়ুকজি বিদ্রোহের কমান্ড নিজ হাতে নেন। তিনি বিদ্রোহীদের মধ্যে ঐক্য গড়তে চাইলেও এর ফলে বিদ্রোহের সমন্বয় ক্ষতিগ্রস্ত হয়। তিনি একজন অভিজ্ঞ কমান্ডার হওয়া সত্ত্বেও তার সাথে ফিলিস্তিনের রাজনৈতিক ও স্থানীয় সামরিক নেতাদের মধ্যে বোঝাপড়ার অভাব ছিল। কমান্ডিং পর্যায়ে অফিলিস্তিনিদের অবস্থানের কারণে স্থানীয় বিদ্রোহীরা অসন্তুষ্ট হয়। এছাড়া ফাওজি আল-কায়ুকজি "ফিলিস্তিন" না বলে "দক্ষিণ সিরিয়া" বলে এই অঞ্চলকে অভিহিত করার ফলে অসন্তোষ ছিল। তবে সেপ্টেম্বরে বালআতে ব্রিটিশদের বিরুদ্ধে সংঘটিত দ্বিতীয় প্রধান সংঘর্ষের সময় আলহাজ মুহাম্মদ ও কায়ুকজি একসাথে লড়াই করেছেন। এই যুদ্ধ ছয় ঘণ্টার বেশি সময় ধরে চলেছে। ব্রিটিশ মেন্ডেটরি কর্তৃপক্ষের মতে এতে তিনজন ব্রিটিশ সামরিক ব্যক্তি নিহত ও চারজন আহত হন। এসময় একটি ব্রিটিশ বিমানকে বিদ্রোহীরা গুলি করে ভূপাতিত করে এবং এর পাইলট নিহত হয়। বিদ্রোহীদের মধ্যে দশজন নিহত ও ছয়জন আহত হয়
ব্রিটিশপন্থি জর্ডান, ইরাক এবং সেসাথে সৌদি আরবের অণুরোধের কারণে বিদ্রোহের রাজনৈতিক নেতৃত্ব আরব হাইয়ার কমিটি ১৯৩৬ সালের অক্টোবরে সাময়িকভাবে তাদের সামরিক তৎপরতা বন্ধ করে। দেশগুলোর পক্ষ থেকে বলা হয়েছিল যে তারা জায়নবাদের সাথে সংঘাত বিষয়ে ফিলিস্তিনি আরবদের পক্ষে ব্রিটিশদের কাছে তদবির করবে। আল-কায়ুকজি ফিলিস্তিন ত্যাগ করার পর আলহাজ মুহাম্মদও ধরা না পড়ার জন্য একই মাসে দামেস্কের দিকে রওয়ানা হন। মেন্ডেট কর্তৃপক্ষ তাকে ধরিয়ে দেয়ার জন্য ৫০০ পাউন্ড পুরস্কার ঘোষণা করে। দামেস্কে থাকার সময় তিনি বিদ্রোহের জন্য অর্থ সংগ্রহ এবং অস্ত্র যোগাড় করেন। ফিলিস্তিনে গোপনভাবে অস্ত্র সরবরাহের জন্য তিনি সিরিয়ান ও লেবানিজ জাতীয়তাবাদিদের সাথে কাজ শুরু করেছিলেন। পরে তিনি দামেস্ক ত্যাগ করে বৈরুতের পূর্ব দিকে লেবাননের পার্বত্য গ্রাম কারানায়িলের চলে আসেন। এখান থেকে তিনি তার বাহিনীর সাথে নিয়মিত যোগাযোগ রাখতেন।
পুনরায় বিদ্রোহের সূচনা
লড়াই স্থগিত থাকাবস্থায় ব্রিটিশ সরকার ঘোষণা করে যে তারা ফিলিস্তিনে ইহুদি অভিবাসনের উপর বিধিনিষেধ আরোপ করবে না। যুক্তরাজ্যের পিল কমিশন ফিলিস্তিনে পৃথক ইহুদি ও আরব রাষ্ট্র গঠনের প্রস্তাব করে। এসকল কারণে ইহুদি বসতি বৃদ্ধির জন্য অসন্তুষ্ট ফিলিস্তিনি নেতারা আরো বেশি উদ্বিগ্ন হয়ে উঠেন। তারা শুরু থেকে কমিশন বয়কট করেছিলেন। জেরুজালেমের গ্র্যান্ড মুফতি মুহাম্মদ আমিন আল-হুসাইনি এসময় আরব হাইয়ার কমিটির চেয়ারম্যান ছিলেন। কমিটির তরফ থেকে বিদ্রোহী নেতাদেরকে ফিরে এসে সামরিক কার্যক্রম শুরু করার অণুরোধ জানানো হয়। ১৯৩৭ সালের এপ্রিলে আলহাজ মুহাম্মদ ফিলিস্তিনে ফিরে এসে তুলকারেম-জেনিন-নাবলুস অঞ্চলে বিদ্রোহী ইউনিটগুলোর কমান্ড গ্রহণ করেন। ব্রিটিশ কর্তৃপক্ষ এই অঞ্চলকে "সন্ত্রাসের ত্রিভুজ" বলত।
১৯৩৭ সালের ডিসেম্বরের প্রথমদিকে আন-নাজলা আশ-শারকিয়া গ্রামে বিদ্রোহী ও ব্রিটিশদের মধ্যে একটি লড়াইয়ের সময় আলহাজ মুহাম্মদ আহত হন। তবে গ্রামের মুখতার (প্রধান) তাকে নিকটস্থ গুহায় নিয়ে যাওয়ায় তিনি ধরা পড়েননি। লড়াইয়ের সময় তার পক্ষের চারজন যোদ্ধা মারা যায়। ব্রিটিশরা চলে যাওয়ার পর স্থানীয় চিকিৎসকের কাছে চিকিৎসা নিয়েছিলেন। ১৯৩৮ সালের জানুয়ারি পর্যন্ত তিনি এখানে ছিলেন। এসময় তিনি দামেস্কে আরো ভালো চিকিৎসার জন্য যান। সেই মাসে তিনি ফিলিস্তিন ফিরে আসেন। ১৯৩৮ সালের শুরুর দিকে বিদ্রোহীরা গ্রামাঞ্চল ও সড়কপথের উপর নিয়ন্ত্রণ সংহত করতে সক্ষম হয়। এসকল অঞ্চল মূল শহরগুলোতে কেন্দ্রীভূত ব্রিটিশ বাহিনীর জন্য বিপজ্জনক হয়ে উঠে।
জেনারেল কমান্ডার
কায়ুকজির মত ফিলিস্তিনের বাইরে থেকে আগত আরব সামরিক নেতা এবং আরব হাইয়ার কমিটির ব্যাপারে স্থানীয় বিদ্রোহী নেতারা সন্দেহপোষণ করতেন। বিশেষত ১৯৩৭ সালের অক্টোবরে আরব হাইয়ার কমিটির বিলুপ্তির পর সদস্যরা দামেস্ক ভিত্তিক কেন্দ্রীয় কমিটিতে যোগ দেয়ায় অসন্তোষ বৃদ্ধি পায়। ১৯৩৭ সালের শেষের দিকে ইজ্জত দারওয়াজা কেন্দ্রীয় কমিটি গঠন করেছিলেন। এই কমিটি বিদ্রোহের রাজনৈতিক নেতৃত্ব, অর্থ ও অস্ত্র সংগ্রহের কাজ করেছে। ফিলিস্তিনে আলহাজ মুহাম্মদ ও আবদুর রাজিকের মধ্যে জেনারেল কমান্ড পদের জন্য প্রতিযোগিতা ছিল। তাদের মধ্যে প্রতিদ্বন্দ্ব্বীতা বৃদ্ধি এবং তুলকারেম অঞ্চলের সামাজিক ও রাজনৈতিক পরিমন্ডলে প্রভাব নিয়ে তাদের পরিবারের প্রতিদ্বন্দ্ব্বীতা একই সময়ে ঘটেছিল।
মতপার্থক্য দূর করার জন্য বিদ্রোহী নেতারা ১৯৩৮ সালের সেপ্টেম্বরে দাইর গাসানাতে একটি বৈঠকে বসেন। এখানে ফিলিস্তিনে আরব বিদ্রোহের জন্য একটি দপ্তর স্থাপিত হয়।   এর অন্য দুইজন কমান্ডার ছিলেন উচ্চ গ্যালিলি অঞ্চলের আবু ইবরাহিম আল-কবির এবং হাইফা-ওয়াদি আরা অঞ্চলের ইউসুফ আবু দুররা বৈঠকের সংবাদ পাওয়ার ব্রিটিশ সেনাবাহিনী বোমারু বিমানের সহায়তা নিয়ে কমান্ডারদের গ্রেপ্তার বা বন্দী করার জন্য দাইর গাসানাতে অভিযান চালায়। এখানে সংঘটিত লড়াইয়ে খ্যাতনামা কমান্ডার মুহাম্মদ আল-সালিহ (আবু খালিদ নামে পরিচিত ছিলেন) মারা যান। কেন্দ্রীয় কমিটির সামরিক শাখা হিসেবে কাজ করা স্থাপিত দপ্তরের উদ্দেশ্য ছিল। তবে আলহাজ মুহাম্মদ ও আবদুল রাজিকের মধ্যে প্রতিদ্বন্দ্ব্বিতা চলতে থাকে ফলে তা দপ্তরের কার্যক্রমের উপর প্রভাব ফেলে।
১৯৩৯ সালের ফেব্রুয়ারিতে আলহাজ মুহাম্মদকে জেনারেল কমান্ডারের পদ প্রদান করা হয়। এর ফলে বিতর্কের মীমাংসা হয়। এর আগে তিনি দামেস্কে গিয়েছিলেন এবং এসময় তিনি দামেস্কে ছিলেন। ১৯৩৮ সালের কোনো এক সময়ে কমিটি কর্তৃক রসদ ও অর্থ সহায়তা বন্ধের পর সৃষ্ট উত্তেজনার পরে আলহাজ মুহাম্মদকে সমর্থনের প্রতিশ্রুতি দেয়া হয়েছিল। সরকারি সহায়তায় এবং জায়নবাদি সমর্থনে আল-হুসাইনির রাজনৈতিক প্রতিদ্বন্দ্ব্বীদের নেতৃত্বে কিছু "শান্তি দলের" উত্থান হওয়ায় বিদ্রোহ ভিন্ন পর্যায়ে পৌছাচ্ছিল। এসকল গোষ্ঠীর মধ্যে প্রধান ছিল নাশাশিবি গোত্র। এসকল ইউনিট বিদ্রোহীদের উপর পাল্টা হামলা চালাতে শুরু করে এবং বিদ্রোহীদের সমর্থকদের ক্ষয়ক্ষতি সাধন এবং বিদ্রোহ বন্ধের জন্য স্থানীয় নেতাদের বলপ্রয়োগ করে।
মৃত্যু ও স্মরণ
বিদ্রোহের জেনারেল কমান্ডার হিসেবে নিয়োগ পাওয়ার পর ১৯৩৯ সালের ২৩ মার্চ ফিলিস্তিনে ফিরে এলে আলহাজ মুহাম্মদ ব্রিটিশ সেনাবাহিনীর হাতে নিহত হন। জেনিন ও নাবলুসের মধ্যবর্তী সানুর গ্রামে তাকে হত্যা করা হয়। তিনি তার দুইজন অধীনস্থ কমান্ডার এবং অল্প কিছু যোদ্ধা নিয়ে গ্রামে প্রবেশ করেছিলেন। ফরিদ ইরশাইদের নেতৃত্বে একটি শান্তি দল তাকে নজরদারি করছিল। ১৯৩৮ সালের মে মাসে ফরিদের দুই ভাই আহমাদ ও মুহাম্মদ নিহত হয়েছিলেন। এজন্য আলহাজ মুহাম্মদকে সম্পৃক্ত ধরা হত। ফরিদ এজন্য প্রতিশোধ নিতে চাইছিলেন। তার লোকেরা আলহাজ মুহাম্মদের গতিবিধির উপর নজর রাখে এবং সেসব তথ্য ব্রিটিশ গোয়েন্দাদের সরবরাহ করে। ব্রিটিশ সেনাবাহিনীর বড় অংশ তৎক্ষণাৎ সেখানে উপস্থিত হয় এবং সানুর থেকে বের হওয়ার সকল রাস্তা বন্ধ করে দেয়। ইরশাইদের দল সেনাবাহিনীর পাশাপাশি এতে অংশ নিয়েছিল। গ্রামবাসীরা আলহাজ মুহাম্মদ ও তার সাথীদের ছদ্মবেশে পালিয়ে সহায়তা করেছিল বলে জানা যায় তবে তিনি ও তার যোদ্ধারা পার্শ্ববর্তী স্থানে প্রবেশ করে ব্রিটিশদের সাথে লড়াই করেন। এই লড়াইয়ে আলহাজ মুহাম্মদ তার একজন ডেপুটি কমান্ডারসহ নিহত হন। লড়াইয়ের প্রত্যক্ষদর্শী কিছু গ্রামবাসীর মতে অপারেশনের প্রধান ব্রিটিশ অফিসার জেফরি মট্রিন সম্মানের সাথে নিজের হ্যাট খুলে ফেলেন এবং একটি রুমাল দিয়ে আলহাজ মুহাম্মদের চেহারা ঢেকে দিয়েছিলেন। মট্রিন পরে লিখেছেন যে আলহাজ মুহাম্মদ নিজের জনগণ ও তার (মট্রিন) লোকেদের মধ্যে বিশেষভাবে সম্মানিত ছিলেন।
ইতিহাসবিদ হিল্লেল ফ্রিসচের মতে পুনরায় অপারেশন শুরুর জন্য বিদ্রোহীরা একটি নিরাপদ স্থান থেকে কতটা বঞ্চিত ছিল তা আলহাজ মুহাম্মদের মৃত্যু থেকে প্রতীয়মান হয়। তার মৃত্যুর সময় নাগাদ বিদ্রোহ অনেকটাই বিক্ষিপ্ত হয়ে পড়েছিল এবং তার মৃত্যুর পর তা আরো ক্ষতিগ্রস্ত হয়। আহমাদ আল-হাসান এরপর তার উত্তরসুরি হন তবে তিনি বিদ্রোহের গতি ধরে রাখতে পারেননি এবং ১৯৩৯ সালের শেষের দিকে বিদ্রোহ সমাপ্ত হয়।
আদর্শ এবং কেন্দ্রীয় কমিটির সাথে সম্পর্ক
সোয়েডেনবার্গ‌ আলহাজ মুহাম্মদকে সবচেয়ে সম্মানিত কমান্ডার, জাতীয়তাবাদি অভিমত, রাজনৈতিক হত্যাকান্ডের বিরোধিতা এবং অক্লান্ত যোদ্ধা হওয়ার কারণে বিখ্যাত বলে বর্ণনা করেছেন। তিনি বিদ্রোহের রাজনৈতিক নেতৃবৃন্দের থেকে অনেকটা স্বাধীনভাবে কাজ করেছেন। এই নেতৃবৃন্দের মধ্যে রয়েছেন আল-হুসাইনির নেতৃত্বে ফিলিস্তিন ভিত্তিক আরব হাইয়ার কমিটি এবং দামেস্ক ভিত্তিক কেন্দ্রীয় কমিটি। আল-হুসাইনির সাথে তার মৌন মিত্রতা থাকলেও আল-হুসাইনি পরিবারের রাজনৈতিক প্রতিদ্বন্দ্ব্বী স্থানীয় নেতাদের হত্যা করতে তিনি অসম্মতি জানিয়েছিলেন। জানা যায় তিনি বলেছিলেন যে আমি হুসাইনিয়ার (হুসাইনিবাদ) জন্য কাজ করি না, ওয়াতানিয়ার (জাতীয়তাবাদ) জন্য কাজ করি।
বিদ্রোহের সময়জুড়ে রাজনৈতিক হত্যাকান্ডের ঘটনা ঘটেছে। আলহাজ মুহাম্মদ এসবে অংশ নিতে অসম্মতি জানানোর ফলে আল-হুসাইনি ও কেন্দ্রীয় কমিটির সাথে তার মনোমালিন্য হয়। কেন্দ্রীয় কমিটির উপর তিনি যুদ্ধ সরঞ্জামের জন্য নির্ভরশীল হলেও বিরোধিতা করেছেন। অস্ত্র ও রসদ সরবরাহ এবং আলোচনার জন্য তিনি প্রায় দামেস্ক যেতেন। তবে ব্রিটিশ মেন্ডেটরি কর্তৃপক্ষের একটি গোয়েন্দা নথি থেকে জানা যায় যে কেন্দ্রীয় কমিটির কার্যক্রমের প্রতি অসন্তুষ্ট হওয়ার পর তিনি ১৯৩৮ সালের অক্টোবরে ফিলিস্তিন ত্যাগ করে সিরিয়া যান। এই রিপোর্টে বলা হয়েছে যে তিনি কমিটিকে সহায়তা দিতে অস্বীকার করেন এই বলে যে সবচেয়ে নগন্য মুজাহিদের জুতাও সমাজের সকল সদস্যের চেয়ে উচ্চ, যারা আরামআয়েশে মগ্ন থাকে কিন্তু তাদের ভাইরা পর্বতে কষ্টে থাকে। এক পর্যায়ে কমিটির পক্ষ থেকে দাউদ আল-হুসাইনির পাঠানো একটি হিট লিস্ট অনুযায়ী হত্যাকাণ্ডে অংশ নিতে রাজি না হওয়ার কারণে ১৯৩৮ সালের কিছু সময় আর্থিক ও সামরিক সমর্থন বন্ধ করে দেয়া হয়েছিল। এর ফলে আলহাজ মুহাম্মদকে অর্থ সহায়তার জন্য জেরুজালেমের চেম্বার অফ কমার্স এবং রামাল্লাহ মিউনিসিপালটির দ্বারস্থ হতে হয়। এছাড়াও বিদ্রোহীদের মধ্যে গুপ্তচর ঢুকে পড়ায় তার পক্ষে সামরিক তৎপরতা চালানো কঠিন হয়ে পড়েছিল।
তার ব্যক্তিগত সহকারী আবু শাহির তাকে একজন প্রকৃত জাতীয়তাবাদি হিসেবে বর্ণনা করেছেন। স্বঘোষিত জাতীয়তাবাদিনেতাদেরকে আবু শাহির সংকীর্ণ গোষ্ঠী স্বার্থের প্রতি অণুরুক্ত বলে অভিযোগ করেছেন। তার মতে আলহাজ মুহাম্মদ সকলকে নিয়ে ফিলিস্তিনি ঐক্যের পক্ষে ছিলেন এবং রাজনৈতিক হত্যাকান্ডের ফলে বিদ্রোহীদের মধ্যে বিশৃঙ্খলা তৈরী হবে বলে মনে করতেন।
কে-৪৪ (ক্যান্সাস হাইওয়ে)
কে-৪৪ যুক্তরাষ্ট্রের ক্যান্সাসে অবস্থিত একটি রাজ্য মহাসড়ক। রাস্তাটির শুরু হয়েছে অ্যান্থনির কে-২ থেকে। এরপর দক্ষিণ মধ্য কাউন্টির সাম্নার এলাকা হয়ে উত্তরের ক্যাডওয়েল কে-৪৯ এ গিয়ে শেষ হয়। রাস্তাটি ২৪.৬৭৪ মাইল (৩৯.৭০৯ কি.মি.) লম্বা। ১৯৩২ সালে রাস্তাটির নামকরণ করা হয়, অদ্যাবধি রাস্তাটির তেমন কোন পরিবর্তন সাধিত হয়নি।
রাস্তার বিবরণ
কে-৪৪ হার্পার এবং অ্যান্থনি কাউন্টির কে-২ থেকে আরম্ভ হয়েছে। রাস্তাটিকে স্থানীয়ভাবে মেইন স্ট্রিটও বলা হয়। পশ্চিম প্রান্তবিন্দুতে রাস্তাটি একটি দুই-লেনের রাস্তা হিসেবে পূর্বে চলতে শুরু করে। তারপর কে-১৭৯ এর উত্তর প্রান্তবিন্দু দিয়ে রাস্তাটি অ্যান্থনি কাউন্টি ত্যাগ করে ০.৫ মাইল পূর্বে হার্পার কাউন্টিতে প্রবেশ করে। তার আগে কে-৪৪, ১৩ মাইলের আগের সাম্নার কাউন্টি পেরিয়ে যায়। রাস্তাটি উত্তর ক্যাডওয়েলে চিক্সাসকিয়া নদী অতিক্রম করে। নদীটি অতিক্রম করে এটি আস্তে আস্তে দক্ষিণ-পূর্ব দিকে মোড় নিয়ে কে-৪৯ এ গিয়ে শেষ হয়। কে-৪৪ মুলত ক্যান্সাস ডিপার্টমেন্ট অব ট্রান্সপোর্টেশান (কেডিওটি) দ্বারা রক্ষণাবেক্ষণ করা হয়। কেডিওটির পরিসংখ্যান মতে কে-৪৪ দিয়ে দৈনিক সর্বোচ্চ ৭২৯ থেকে সর্বনিম্ন ৩১৩ টি যানবাহন চলাচল করে।
ইতিহাস
১৯৩২ সালের ম্যাপেই কে-৪৪ এর অস্তিত্বের কথা জানা যায়। তখন থেকেই এর নামকরণ এর সময়কাল বিবেচনা করা হয়। যদিও তখন রাস্তাটি কাঁচা সড়ক হিসেবেই বিদ্যমান ছিল। ১৯৪৮ থেকে ১৯৫০ সালের দিকে রাস্তাটিকে পাঁকা করা হয়  এবং তখন থেকে কে-৪৪ কে খুব একটা পরিবর্তনের মধ্যদিয়ে যেতে হয়নি।
এনায়েত আলী সানা
এনায়েত আলী সানা বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-৮ আসনের সংসদ সদস্য ছিলেন।
প্রাথমিক জীবন
এনায়েত আলী সানা খুলনা জেলায় জন্মগ্রহণ করেন।
রাজনৈতিক জীবন
এনায়েত আলী সানা মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৮ আসন থেকে সংসদ সদস্য নির্বাচিত হন।
শিয়াওতুংইং মসজিদ
শিয়াওতুংইং মসজিদ হলো গণচীনের কুয়াংতুং প্রদেশের কুয়াংচৌ নগরীর ইউয়েশিউ পৌর জেলাতে অবস্থিত একটি মসজিদ।
ইতিহাস
মিং রাজবংশের (১৩৬৮-১৬৪৪) সম্রাট চেঙ্গুয়ার শাসন কালে মসজিদটি নির্মাণ করা হয় এবং মসজিদটি ছিন রাজবংশের সময় দু'বার সংস্কার করা হয়েছিল।
স্থাপত্য
কুয়াংচৌ মেট্রোর কুংইউয়েনছিয়েন স্টেশন থেকে উত্তর-পূর্ব দিকে হেঁটে যাওয়া যাবে এমন দূরত্বে এই মসজিদটি অবস্থিত।
কার্যক্রম
মসজিদটিতে নামাজ পড়া ছাড়াও ধর্মীয় শিক্ষার স্থান হিসাবে কাজ করে। মসজিদটি "কুয়াংচৌ মুসলিম যুব লীগ" এবং "মুসলিম টঙ্গি লিগ" এর মতো প্রতিষ্ঠানের প্রতিষ্ঠা করেছে এবং মসজিদটি মুমিন নামের একটি সাময়িক পত্রিকা বের করে।
হেলেনিক ফুটবল ফেডারেশন
হেলেনিক ফুটবল ফেডারেশন (Ελληνική Ποδοσφαιρική Ομοσπονδία; ΕΠΟ, Hellenic Football Federation; এছাড়াও গ্রিক ফুটবল ফেডারেশন সংক্ষেপে এইচএফএফ নামে পরিচিত) হচ্ছে গ্রিসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৬ সালের ১৪ই নভেম্বর তারিখে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৮ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর গ্রিসের রাজধানী অ্যাথেন্সে অবস্থিত।
এই সংস্থাটি গ্রিসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সুপার লীগ গ্রিস, গ্রিক ফুটবল কাপ, গ্রিক সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে হেলেনিক ফুটবল ফেডারেশনের সভাপতির দায়িত্ব পালন করছেন এভাঙ্গেলোস গ্রামেনোস এবং সাধারণ সম্পাদকের দায়িত্ব পালন করছেন আলেক্সান্দ্রোস দেদেস।
এইচএফএফ সভাপতি
নিম্ন এইচএফএফ-এর সভাপতিদের নামের তালিকা উল্লেখ করা হলো:
বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস
বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস (অর্থাৎ "বাংলাদেশ গ্রীষ্মমণ্ডলীয় ও সংক্রামক রোগ গবেষণা প্রতিষ্ঠান") একটি সরকারি স্নাতকোত্তর শিক্ষাপ্রতিষ্ঠান এবং হাসপাতাল। এটি ফৌজদারহাট এলাকায় অবস্থিত। ২০১৩ সালে এটি যাত্রা শুরু করে। ২০ শয্যা বিশিষ্ট একটি সংক্রামক রোগের হাসপাতাল এখানে রয়েছে। ঢাকার বাইরে এটিই একমাত্র গ্রীষ্মমণ্ডলীয় ও সংক্রামক রোগের হাসপাতাল।
ইতিহাস
বাংলাদেশ সরকার ২০১৩ সালে গ্রীষ্মমণ্ডলীয় ও সংক্রামক রোগের চিকিৎসার জন্য এই হাসপাতালটি প্রতিষ্ঠা করে। প্রধানমন্ত্রী শেখ হাসিনা এটির উদ্বোধন করেন।
করোনাভাইরাস রোগ ২০১৯
২০২০ সালের মার্চ মাসে করোনা ভাইরাস বাংলাদেশে ছড়িয়ে পড়ে। চট্টগ্রামে প্রথম হাসপাতাল হিসেবে করোনা আক্রান্ত রোগীদের জন্য ৫০ টি শয্যা বিআইটিআইডিতে তৈরি করা হয়। যদিও নিবিড় পরিচর্যা কেন্দ্র এই হাসপাতালটিতে এখনো তৈরি করা হয়নি। পরবর্তীতে হাসপাতালটিতে করোনা শনাক্ত করার কিট পাঠানো হয় এবং করোনা শনাক্তকরণ পরীক্ষা শুরু হয়। ২০২০ সালের ৩ এপ্রিল বিআইটিআইডিতে ৬৭ বছর বয়সী প্রথম করোনা রোগী ধরা পড়ে। তাকে চট্টগ্রাম জেনারেল হাসপাতালে আইসোলেশনে রাখা হয়। এরপর ২০২০ সালের ৫ এপ্রিল চট্টগ্রামে দ্বিতীয় করোনা আক্রান্ত রোগী শনাক্ত করা হয়। ইনি প্রথম আক্রান্ত ব্যক্তির পুত্র।
মার্সিয়া লেটসোয়ালো
মাতশিপি মার্সিয়া লেটসোয়ালো (জন্ম: ১১ এপ্রিল ১৯৮৪), একজন দক্ষিণ আফ্রিকার প্রমিলা ক্রিকেটার। ২০০৭ সালের জানুয়ারিতে তিনি পাকিস্তানের বিরুদ্ধে একদিনের আন্তর্জাতিক ম্যাচে আন্তর্জাতিক ক্রিকেটে অভিষেক লাভ করেন। তিনি মুলতঃ ডান হাতি মাঝারি গতির বোলার হিসাবে খেলে থাকেন এবং যদিও তিনি ২ টেস্ট ম্যাচে উইকেটশূন্য ছিলেন। সীমিত ওভারের ক্রিকেটে তিনি ৪০টির বেশি উইকেট দখল করেছেন।
সিন্ধুতাই সপকাল
সিন্ধুতাই সাপকাল এছাড়াও অনাথদের মা (১৪ নভেম্বর ১৯৪৮ - ৪ জানুয়ারি ২০২২) হিসাবে পরিচিত,  একজন ভারতীয় সমাজকর্মী ছিলেন, যিনি অনাথ শিশুদের লালনপালনের কাজের জন্য বিখ্যাত। ২০১৬ সালে, তিনি ডিওয়াই পাতিল ইনস্টিটিউট, প্রযুক্তি এবং গবেষণা কর্তৃক ডি. লিট উপাধিতে ভূষিত হন।
প্রাথমিক জীবন এবং শিক্ষা
তিনি জন্মগ্রহণ করেন, ১৪ নভেম্বর,১৯৪৮ সালে মহারাষ্ট্রর ওয়ারধা জেলা পিম্প্রি মেঘে গ্রামে। তার পিতা অভিমানজি সাঠে পেশায় একজন গোচারক ছিলেন। একজন অবাঞ্ছিত সন্তান, হওয়ার দরুন তার ডাকনাম দেওয়া হয়েছিল 'ছিন্ধি' (ছেঁড়া টুকরা কাপড়)। তার বাবা তার মায়ের বিরুদ্ধে সিন্ধুতাইকে শিক্ষিত করতে উৎসাহী ছিলেন। অভিমানজি গোচারণেের অজুহাতে তাকে বিদ্যালয়ে শিক্ষাগ্রহণের জন্য পাঠাতেন যেখানে আর্থিক কারণে সত্যিকারের একটি স্লেটের সামর্থ্য না থাকায় তিনি 'ভারাদি গাছের পাতা' ব্যবহার করতেন।পতিত দারিদ্র্য, পারিবারিক দায়িত্ব, এবং বাল্যবিবাহ অন্তরায়গুলি,চতুর্থ শ্রেণী পাস করার পর তার প্রথাগত শিক্ষাগ্রহণে সমাপ্তি ঘটিয়েছিল।,
বিবাহ এবং প্রারম্ভিক কর্ম
১০ বছর বয়সে, তিনি শ্রীহরি সাপকাল ওরফে হারাবজি, ওয়ারধা জেলার নাবরগাও গ্রামের একটি ৩০ বছর বয়েসী গোচারকের সঙ্গে বিবাহসূত্রে আবদ্ধ হন। ২০ বছর বয়স হওয়া অবধি তিনি তিন সন্তানের জননী হন। সিন্ধুতাই একটি সফল আন্দোলন করেছিলেন একজন স্থানীয় প্রতিপত্তিশালী মানুষেের বিরুদ্ধে যিনি গ্রামবাসীদের কিছু পারিশ্রমিক ছাড়া, ঠকিয়ে শুকনো গোবর যা ভারতে জ্বালানি হিসাবে ব্যবহৃত হয়, সংগ্রহ করছিলেন এবং বনদপ্তরের সঙ্গে যোগসাজশ করে তা বিক্রি করছিলেন। তার আন্দোলন জেলাশাসককে তার গ্রামে আসতে বাধ্য করেছিল এবং সাপকাল সঠিক জেনে, প্রতিপত্তিশালী মানুষটির বিরুদ্ধে জেলাশাসক আদেশ জারই করেন যা সেই প্রতিপত্তিশালী লোকটির অপচ্ছন্দ ছিল। ক্ষুব্ধ লোকটি একজন গরীব মহিলার কাছে অপমানিত হয়ে  তার স্বামীকে প্ররোচিত করেন এবং সাপকাল তার  ৯মাসেের বেশি গর্ভাবস্থায় স্বামী পরিত্যক্তা হন। সেই রাতে তাদের ঘরের বাইরে গোয়ালঘরে তিনি কন্যার জন্ম দেন এবং কিছু কিমি দুরে পিত্রালয়ে মার কাছে আশ্রয় চান, যিনি তা দিতে অস্বীকার করেন। তিনি আত্মহননের চিন্তাকে সরিয়ে রেখে রেলস্টেশনের প্ল্যাটফর্মে খাবারের জন্য ভিক্ষা শুরু করেন। পরবর্তী সময়ে তিনি  বুঝতে পারেন পরিত্যক্ত শিশুর সংখ্যা অনেক। তিনি তাদের দত্তক নেন এবং সবার খাদ্যের জন্য বৃহত্তরভাবে ভিক্ষাবৃত্তি শুরু করেন। তিনি সিদ্ধান্ত নেন, সামনে যেকোন অনাথেরই তিনি মায়ের দায়িত্ব নেবেন। পরবর্তী সময়ে তিনি তার নিজের কন্যাকে, পক্ষপাতিত্ব হবার ভয়ে পুনার নিকট শ্রীমন্তই দাগদু শেঠ হালুয়াই নামক একটি ট্রাস্টে দিয়ে দেন।.
পরবর্তী কাজ
তিনি তার সমস্ত জীবন অনাথদের সেবায় নিয়োজিত করেন। তাই তাকে সবাই ভালবেসে মা বলে ডাকেন। তিনি ১০৫০জনের বেশি অনাথ শিশুদের লালন পালন করেছেন। আজকের হিসাবে, ২০৭ জন জামাতা, ৩৬জন পুত্রবধু এবং ১০০০ জন নাতি-নাতনিদের নিয়ে তার একটি বৃহৎ পরিবার আছে। তিনি আজো পরের বেলার খাবার যোগাড়ের সংঘর্ষ করেন। তার পালিত শিশুদের মধ্যে আইনজ্ঞ,ডাক্তার প্রভৃতি আছেন। তার নিজের কন্যা সমেত অনেকে নিজেদের অনাথালয় চালান। তার পালিত সন্তানদের মধ্যে একজন তার জীবনের ওপর ডক্টরেট করছেন। তিনি তার কাজের জন্য ২৭৩ টির বেশি সম্মানে সম্মানিত হন।
পুরস্কার
মোট ২৭৪ পুরস্কার
উত্তরাধিকার
২০১০ সালের মারাঠি ছায়াছবি অনন্ত মহাদেবন দ্বারা মি সিন্ধুতাই সাপকাল সিন্ধু সাপকালের সত্য গল্প দ্বারা অনুপ্রাণিত একটি জীবনীমূলক ছায়াছবি। ৫৪তম লন্ডন ফিল্ম ফেস্টিভালে বিশ্বের প্রিমিয়ারে এই ছায়াছবিটি নির্বাচিত হয়েছিল ।.
ইসলামিক একাডেমি (যুক্তরাষ্ট্র)
পটভূমি
২০০১ সালে শাবান কাতালবাস দ্বারা একাডেমিটি প্রতিষ্ঠিত হয়। যার জেহরা কাতালবাস নামে এক নাতনী রয়েছে।। একাডেমিটি ম্যাসাচুসেটস অঙ্গরাজ্যের মেথুয়েনের ১২৫ ওকল্যান্ড এভিনিউে অবস্থিত।
বিভিন্ন প্রতিষ্ঠান কর্তৃক মূল্যায়ন
ইসলামিক একাডেমি অনেক স্কুল মূল্যায়ন সংস্থা দ্বারা মূল্যায়ন করা হয়েছে। যেমনঃ গ্রেট স্কুলস, এডুকেশন ডটকম, এবং প্রাইভেট স্কুল রিভিউ দ্বারা মূল্যায়ন করা হয়েছে।
হজ পুনঃপ্রণয়ন দিবস, ২০০৭
২০০৭ সালের হজ পুনঃপ্রণয়ন দিবসটি স্থানীয় সংবাদমাধ্যম "সাউন্ডস অফ দ্য সিজন" অনুষ্ঠান নামে একটি প্রতিবেদন প্রকাশ করে। অনুষ্ঠানের একটি ভিডিও স্কুলের ওয়েবসাইটে পাওয়া যায়।
জওডি ওয়ার্ল্ড নলেজ চ্যালেঞ্জ
ইসলামিক একাডেমি লরেন্স গণ গ্রন্থাগারে অনুষ্ঠিত একটি বার্ষিক বিশ্ব ভূগোল প্রতিযোগিতায় অংশ নেয়।
সহাবস্থান
থাম্ব|উপরের ছবিটি "সহাবস্থান" এর একটি উদাহরণ দেখায় গণনামূলক বা ভাষাংশ ভাষাবিজ্ঞানের পরিভাষায় সহাবস্থান (Collocation কোলোকেশন) হচ্ছে দুই বা তার বেশি শব্দ (word) নিয়ে গঠিত এক ধরনের কথা (Expression), যে কথা আমরা অহরহ স্বাভাবিকভাবেই বলে বা লিখে থাকি।
সংযোজনশীলতা
কোন কথার অর্থ (meaning) ঐ কথা গঠনকারী শব্দগুলোর আলাদা আলাদা অর্থ মিলিয়ে পাওয়া যায় কী না, সেই ব্যাপারটাই হল সংযোজনশীলতা (compositionality)।
সহাবস্থানগুলো সাধারণত সম্পূর্ণ সংযোজনশীল কথা নয়, কারণ এদের সম্পূর্ণ অর্থে গঠনকারী পদের অর্থের বাইরেও আলাদা একটা অর্থ (element of added meaning) যুক্ত থাকে।
আবার কোন ভাষায় প্রচলিত বাগধারাগুলো একেবারেই সংযোজনীয় নয়। এগুলো অ-সংযোজনশীলতার (non-compositionality) উদাহরণ।
তবে বেশির ভাগ সহাবস্থানের অর্থ অ-সংযোজনশীলও নয়, আবার সম্পূর্ণ সংযোজনশীল-ও নয়, এই দুইয়ের মাঝামাঝি।
সহাবস্থানের ব্যবহার
১। কম্পিউটারের মাধ্যমে মানুষের মুখের স্বাভাবিক ভাষা উৎপাদনে (Natural language generation): যাতে কম্পিউটার থেকে আউটপুট করা কথাগুলো একজন মানুষের কাছে স্বাভাবিক শোনায়।
২। গণনামূলক অভিধানবিজ্ঞানে (Computational lexicography): যাতে অভিধান রচনার সময় দরকারী গুরুত্বপূর্ণ সহাবস্থানগুলো স্বয়ংক্রিয়ভাবে অভিধানের ভুক্তি হিসেবে বাছাই হয়ে যায়।
৪। ভাষাংশ ভাষাবিজ্ঞান গবেষণায় (Corpus linguistics): যেমন সাংস্কৃতিক গৎবাঁধা ব্যাপারগুলো (stereotypes) কীভাবে ভাষার মাধ্যমে আরও দৃঢ় (reinforce) করা হয়, বিভিন্ন সহাবস্থানের সংঘটনের হার (frequency) দেখে তা বার করা যায়।
ভাষাবিজ্ঞানে সহাবস্থান
সোস্যুরীয় ও চম্‌স্কীয় মার্কিনী ভাষাবিজ্ঞানের ধারায় ভাষার বিশ্লেষণে বিমূর্ততার (abstraction) গুরুত্ব বেশি, অর্থাৎ এখানে তত্ত্বের সুবিধার্থে ভাষিক সংগঠনগুলো (linguistics structures) প্রতিবেশ (context) থেকে বিচ্ছিন্ন পরিগণিত হয়, এবং এর ফলে ভাষা-বিশ্লেষণের এই ধারায় সহাবস্থান ধারণাটির গুরুত্ব কম। তবে ফার্থীয় ব্রিটিশ ভাষাবিজ্ঞানের ধারায় (বিশেষত ফার্থের Contextual theory of meaning-এ) প্রতিবেশ (context)-এর গুরুত্ব বেশি, ফলে এ ধারায় সহাবস্থানেরও গুরুত্ব আছে। ফার্থ মনে করেন কোন বাক্য বা অভিব্যক্তির অর্থ নির্ণয়ে তিন ধরনের প্রতিবেশ গুরুত্বপূর্ণ: বক্তার চারপাশের সমাজ (social setting), বক্তার বলা অন্যান্য বাক্যের প্রেক্ষিতে আলোচ্য বাক্যের অবস্থান (context of spoken or textual discourse), এবং প্রতিটি শব্দের আশেপাশের শব্দের অবস্থান (context of surrounding words), অর্থাৎ সহাবস্থান। ফার্থের বিখ্যাত একটি উক্তি এখানে স্মরণ করা যায়: “A word is characterized by the company it keeps.”
সহাবস্থানের পরীক্ষা
কোন শব্দসমষ্টি সহাবস্থান কি না, তা পরীক্ষা করার খুব সহজ উপায় হল ঐ শব্দসমষ্টিটিকে অন্য একটি ভাষায় আক্ষরিক অনুবাদের চেষ্টা করা। যদি আক্ষরিক অনুবাদ করার পর দেখা যায় অনুবাদটি সঠিক হয়নি, তাহলে বুঝতে হবে এই শব্দসমষ্টিটি একটি সহাবস্থান। যেমন – ইংরেজি “take an exam” এর আক্ষরিক অনুবাদ “পরীক্ষা নেওয়া”, কিন্তু বাংলাতে সঠিক অনুবাদ হবে “পরীক্ষা দেওয়া”, আবার ইংরেজি “give an exam”-এর আক্ষরিক অনুবাদ “পরীক্ষা দেওয়া”, কিন্তু বাংলাতে এর সঠিক অনুবাদ “পরীক্ষা নেওয়া”। এ থেকে বোঝা যায়, ইংরেজিতে take an exam এবং give an exam উভয়ই দুইটি সহাবস্থানের উদাহরণ।
জ্যানেম্যান মালান
ঘরোয়া এবং টি২০আই ক্যারিয়ার
মালানকে অন্তর্ভুক্ত করা হয় নর্থ ওয়েস্ট ২০১৬ আফ্রিকা টুয়েন্টি২০ কাপের জন্য দল। ২০১৭ সালের আগস্টে, টুয়েন্টি২০ গ্লোবাল লিগের প্রথম মৌসুমের জন্য ব্লুম সিটি ব্লেজারসে দল নাম লেখান। যাইহোক, ২০১৭ সালের অক্টোবরে, ক্রিকেট সাউথ আফ্রিকা প্রাথমিকভাবে টুর্নামেন্টটি নভেম্বর ২০১৮ পর্যন্ত স্থগিত করেছিল, এর পরেই এটি বাতিল করা হয়েছিল।
মালান ২০১৭–১৮ সিএসএ প্রাদেশিক ওয়ান-ডে চ্যালেঞ্জ টুর্নামেন্টে দশ ম্যাচে ৫০০ রান সহ শীর্ষস্থানীয় রান-স্কোরার ছিলেন। ২০১৭–১৮ সানফয়েল ৩-ডে কাপ টুর্নামেন্টে দশ ম্যাচে ১,০৪৬ রান সহ তিনি শীর্ষস্থানীয় রান-স্কোরার ছিলেন।
২০১৮ সালের জুনে, মালানকে দলে রাখা হয়েছিল কেপ কোবরাস ২০১৮-১৯ মৌসুমের জন্য দল। ২০১৮ সালের সেপ্টেম্বরে, তাকে নাম দেওয়া হয়েছিল ওয়েস্টার্ন প্রভিন্স ২০১৮ আফ্রিকা টুয়েন্টি২০ কাপের দল।
অক্টোবর ২০১৮ সালে, মালানকে কেপ টাউন ব্লিটজের দলে নাম দেওয়া হয়েছিল প্রথম সংস্করণ ম্যাজান্সি সুপার লিগ টি২০আই টুর্নামেন্ট। সেপ্টেম্বর ২০১৯ সালে, তাকে কেপ টাউন ব্লিটজ দলের স্কোয়াডে রাখা হয়েছিল ২০১৯ ম্যাজান্সি সুপার লিগ টুর্নামেন্ট ২০২১ সালের এপ্রিলে, দক্ষিণ আফ্রিকায় ২০২১–২২ ক্রিকেট মৌসুমের আগে তাকে বোল্যান্ডের দলে নাম দেওয়া হয়েছিল।
২০২১ সালে এপ্রিলে, ইসলামাবাদ ইউনাইটেড দ্বারা ২০২১ পাকিস্তান সুপার লিগ এর পুনর্নির্ধারিত ম্যাচগুলিতে খেলার জন্য মালানকে চুক্তিবদ্ধ করা হয়েছিল। ২০২২ সালের জুলাই, তিনি স্বাক্ষর করেছিলেন গালে গ্ল্যাডিয়েটর্স লঙ্কা প্রিমিয়ার লিগ এর তৃতীয় সংস্করণের জন্য।
২০২২ সালের সেপ্টেম্বরে মালানকে ২০২৩ মৌসুমের উদ্বোধনী মৌসুমের জন্য জোহানেসবার্গ সুপার কিংস দ্বারা এসএ২০ খেলোয়াড়ের নিলামে কেনা হয়েছিল।
আন্তর্জাতিক ক্যারিয়ার
২০১৯ সালের ফেব্রুয়ারিতে, মালানকে সিরিজের জন্য দক্ষিণ আফ্রিকার টুয়েন্টি২০ আন্তর্জাতিক (টি২০আই) দলে যোগ করা হয়েছিল। পাকিস্তানের বিরুদ্ধে, আঘাতের কারণে কুইন্টন ডি কক ফিক্সচার থেকে বাদ পড়ার পর। দক্ষিণ আফ্রিকার হয়ে পাকিস্তান এর বিপক্ষে ৩ ফেব্রুয়ারি ২০১৯ তারিখে তার টি২০আইতে অভিষেক হয়।
ভিয়েতজেট এয়ার
ভিয়েতজেট এভিয়েশন জয়েন্ট স্টক কোম্পানি (Công ty Cổ phần Hàng không VietJet) হল ভিয়েতনামের একটি আন্তর্জাতিক স্বল্প-খরচ ভিত্তিক বিমানসংস্থা । এটি ভিয়েতজেট এয়ার (বা শুধুমাত্র ভিয়েতজেট) হিসাবে ব্যবসা পরিচালনা করে। এটি ভিয়েতনামে প্রতিষ্ঠিত প্রথম ব্যক্তিগত মালিকানাধীন নতুন-যুগের বিমানসংস্থা, যা ভিয়েতনামের অর্থমন্ত্রী কর্তৃক ২০০৭ সালের নভেম্বর মাসে পরিচালনার জন্য প্রাথমিক অনুমোদন দেওয়া হয়েছিল। এটি ২০১১ সালের ডিসেম্বর মাসে চালু হওয়ার পর, ভিয়েতনামে অভ্যন্তরীণ পরিষেবা প্রদানকারী দ্বিতীয় বেসরকারি বিমানসংস্থা, সেইসঙ্গে বেসামরিক অভ্যন্তরীণ উড়ান প্রদানকারী জন্য সামগ্রিকভাবে পঞ্চম বিমানসংস্থা হয়ে উঠেছে। ভিয়েতজেট এয়ার হল সোভিকো হোল্ডিংস, এইচডিব্যাঙ্ক, অন্যান্য সাংগঠনিক বিনিয়োগকারী এবং স্বতন্ত্র স্টেকহোল্ডারদের মালিকানাধীন।
বৈশ্বিক অর্থনৈতিক মন্দা ও নিয়ন্ত্রক সমস্যাগুলির মতো বিভিন্ন কারণের জন্য দীর্ঘ বিলম্বের কারণে বিমানসংস্থার উদ্বোধন পিছিয়ে গিয়েছিল। বিপত্তি সত্ত্বেও, ভিয়েতজেট এয়ারের প্রথম উড়ান ২০১১ সালের ২৫শে ডিসেম্বর পরিচালিত হয়েছিল, উড়ানটি হো চি মিন সিটি থেকে হ্যানয় পর্যন্ত উড়েছিল। বিমানসংস্থাটি তার ১০ মিলিয়নতম যাত্রীকে ২০১৪ সালের ডিসেম্বর মাসে বহন করেছিল, এবং ২৫ মিলিয়নতম যাত্রীকে ২০১৫ সালের ডিসেম্বর মাসে বহন করেছিল।
ব্রাহ্মী
বিবরণ
এটি এক ধরনের লতা জাতীয় শাক। অধিকাংশ ক্ষেত্রে ভিজা, স্যাঁতস্যাঁতে মাটিতে এ লতার বৃদ্ধি  ঘটে। লতার প্রত্যেকটি গাঁট থেকে শিকড় বের হয়। এদের কাণ্ড অত্যন্ত কোমল এবং রসযুক্ত। পাতা আধা ইঞ্চি বা আরও একটু বড় হতে পারে। ছোট আকৃতির ঝোপালো লতা এটি। শাক হিসেবে মানুষ খেয়ে থাকে।
ঔষধি গুনাগুণ
এর মধ্যে অনেক ঔষধি গুনাগুণ আছে; যেমন স্বরভঙ্গ, বসন্তরোগে, স্মৃতিশক্তি বৃদ্ধিতে, শিশুদের কফ ও কাশিতে এই লতা খাওয়ানো হয়ে থাকে।।
ফুলছাব
জনাব জাভেরচাঁদ মেঘানি, হিম্মত ভাই পারেখ, জনাব হরসুখভাই সাংহানি ফুলছাবের শক্তিশালী সম্পাদক ছিলেন। স্বাধীনতার আগে ফুলছাবের ভূমিকা ছিল অত্যন্ত গুরুত্বপূর্ণ। ফুলছাব জন্মভূমি গ্রুপ অব নিউজ পেপারের একটি দৈনিক। এর স্লোগানটি হ'ল "সৌরাষ্ট্র নি বিচারধারা"।
প্রাচীন গ্রিসে পেডেরাস্টি
thumb|300px| সিমপোসিয়ামে এক পেডেরাস্টিক যুগল, ইতালির পেস্টুমের গ্রিক বসতি থেকে পাওয়া এক সমাধিচিত্র। প্রাচীন গ্রিসে পেডেরাস্টি ছিল সামাজিকভাবে গৃহীত প্রাপ্তবয়স্ক পুরুষ এবং অপেক্ষাকৃত কম বয়সী পুরুষের (সাধারণত কিশোর) ("এরোমেনোস") মধ্যে বিদ্যমান এক ধরনের প্রণয় সম্পর্ক। এই ধরনের সমাজব্যবস্থা ছিল গ্রিসের আর্কেইক ও ক্ল্যাসিক্যাল যুগের বৈশিষ্ট্য। কোনো কোনো গবেষক প্রাচীন গ্রিসের দীক্ষাব্যবস্থাকে (বিশেষত ক্রিটে প্রচলিত বয়ঃপ্রাপ্তির অনুষ্ঠান, যেটি সামরিক বাহিনীতে পুরুষের প্রবেশ ও জিউসের ধর্মের সঙ্গে যুক্ত ছিল)এই ব্যবস্থার উৎস মনে করেন।
প্রাচীন গ্রিসের সমাজে যে ব্যবস্থাটি "পেডেরাস্টিয়া" নামে পরিচিত ছিল তাকে গ্রিসের প্রাচীন সাহিত্য ও দর্শনে যুগপৎ প্রশংসা ও নিন্দা করা হয়েছে। হোমারের মহাকাব্যে এর কোনো আনুষ্ঠানিক উল্লেখ পাওয়া যায় না। সম্ভবত খ্রিস্টপূর্ব সপ্তম শতাব্দীতে গ্রিক সমকাম-মূলক সংস্কৃতির অঙ্গ হিসেবে এটি বিকশিত হয়। খেলাধুলা ও অন্যান্য ক্ষেত্রে নগ্নতার প্রদর্শনী ছিল এর অন্যতম বৈশিষ্ট্য। উচ্চবিত্ত সমাজে এই প্রথার দরুনই পুরুষরা বেশি বয়সে বিয়ে করত। এই নিয়ে খোলামেলা আলোচনা হত এবং মেয়েরা সামাজিকভাবে বিচ্ছিন্ন হয়ে থাকত। পেডেরাস্টির প্রভাব এতটাই ছিল যে একে বলা হত "নাগরিকদের মুক্ত সম্পর্কের সাংস্কৃতিক মডেলের আদর্শ"।
গবেষকরা পেডেরাস্টির প্রসার ও ভূমিকার ব্যাপারে নানা মত পোষণ করেন। স্থানীয় প্রথা ও ব্যক্তিগত পছন্দ-অপছন্দ এর সম্ভাব্য কারণ। ইংরেজি ভাষায় "পেডেরাস্টি" ("pederasty") শব্দটি বর্তমান কালে কোথাও কোথাও শিশুদের প্রতি যৌন নির্যাতনের সমার্থক হিসেবের আইনত দণ্ডনীয় অপরাধমূলক। কিন্তু পএথেন্সের আইনে এটিকে ইচ্ছা বা বয়সের বিরুদ্ধে যৌন আচরণের মাপকাঠি হিসেবে ধরা হত না। ক্ল্যাসিক্যাল ঐতিহাসিক রবিন অসবর্ন বলেছেন যে একুশ শতকের নৈতিক আদর্শের নিরিখে দেখলে "পেডেরাস্টিয়া"-সংক্রান্ত ঐতিহাসিক আলোচনা জটিলতর হয়ে উঠবে:
ঐতিহাসিকের কাজ হল গ্রিক জগতের সাহিত্য ও শিল্পকলার পিছনে লুকিয়ে থাকে ব্যক্তিগত, সামাজিক, রাজনৈতিক এবং অবশ্যই নৈতিক ইস্যুগুলির প্রতি দৃষ্টি আকর্ষণ করা। ঐতিহাসিকের কাজ হল পেডেরাস্টি ও অন্যান্য বিষয়গুলিকে উপস্থাপন করা, যাতে বিশ্বে গ্রিসের গৌরবময় অতীতের মুখোমুখি আমরা হতে পারি। এর মধ্যে যাতে আমাদের মূল নীতিবোধগুলি পুনঃপ্রবর্তনের মুখে না পড়ে চ্যালেঞ্জের মুখে পড়ে।
পরিভাষা
গ্রিক "পেডেরাস্টিয়া" (গ্রিক: παιδεραστία) হল একটি স্ত্রীলিঙ্গ-ভাববাচক বিশেষ্য। paiderastês কথাটি থেকে এই কথাটি এসেছে। এটি আবার এসেছে pais (বহুবচনে paides) অর্থে শিশু এবং erastês শব্দ দুটি থেকে। pais বলতে দুই লিঙ্গের শিশুদেরই বোঝায়। তবে হেনরি লিডেল ও রবার্ট স্কটের গ্রিক-ইংলিশ লেক্সিকন অনুসারে, paiderastia মানে হল "বালক-প্রীতি" এবং ক্রিয়াপদ paiderasteuein মানে হল "বালকদের প্রেমিক হওয়া"।
ক্যাল অর্কো
ক্যাল অর্কো (Cal Orcko) প্রাগৈতিহাসিক যুগের জীবন গাঁথায় জীবাশ্ম প্রমাণে ব্যবহৃত জীবাশ্মবিজ্ঞান সম্পর্কীয় বলিভিয়ার একটি স্থান। ধারনার অতীত হাজার হাজার ডাইনোসরের পায়ের ছাপে ভরা এ স্থানটি সুদৃঢ় দেয়াল দিয়ে ঘিরে রাখা হয়েছে। সাক্রে নগরীর কাছেই এলাকাটির অবস্থান। পর্বতসঙ্কুলময় বিস্তৃত এলাকাটি ৭৩০ ডিগ্রী ঢালু অবস্থানে রয়েছে। স্থানটি ৮০ মিটার (২৬০ ফুট) উঁচু ও ১,২০০ মিটার (৩,৯০০ ফুট) লম্বা। অদ্যাবধি খড়ির পাহাড় যুগ বা ক্রেটাসিয়াস যুগের ২৯৩ প্রজাতির ডাইনোসরের ৫,০০০-এর অধিক পায়ের ছাপ চিহ্নিত করা হয়েছে। খনি আবিষ্কার হওয়ায় সিমেন্ট কারখানা এখানে গড়ে উঠেছে।
ইতিহাস
কর্মীরা দীর্ঘদিন ধরে এর খনন কার্য পরিচালনা করলেও খুব কমই আশ্চর্যান্বিত হয়েছিল। তবে, ১৯৯৪ সালে স্থানীয় সরীসৃপ বিশেষজ্ঞের চোখে প্রথমবারের মতো এর অস্তিত্ব ধরা পড়ে। তাস্বত্ত্বেও তিনি ঐ স্থানে কোন বিদেশী বিশেষজ্ঞের কাছে ঐ এলাকা সম্পর্কে কোন তথ্য প্রদান করেননি। তবে, পর্যটনের বিষয়ে প্রামাণ্যচিত্র সুইজারল্যান্ডে প্রকাশ করা হলে প্রাগৈতিহাসিক বিষয়ে গবেষক ক্রিস্টিয়ান মেয়েরের হৃদস্পন্দনকে আন্দোলিত করে। ডাইনোসরের পদচিহ্ন বিষয়ে বিশেষজ্ঞ মেয়ের সাক্রে ভ্রমণে যান ও তা দেখে মুগ্ধ হয়ে যান। ‘এটি এমন এক দৃশ্যমালা যা আপনার শ্বাস-প্রশ্বাসকে আটকে দেবে।’ - মেয়েরের মন্তব্য। ঐ গবেষক ব্যক্তিগতভাবে কানাডা থেকে শুরু করে সিসিলি দ্বীপপুঞ্জ, তুর্কমেনিস্তানসহ বিশ্বের যাবতীয় গুরুত্বপূর্ণ সংরক্ষণাগার সম্পর্কে অবগত ছিলেন। সাম্প্রতিক বছরগুলোতে আরও আটটি সংরক্ষণাগারের সন্ধান পাওয়া গেছে যা নিয়ে গবেষণাকর্ম অব্যাহত রয়েছে।
প্রভাব
এ স্থানটি আবিষ্কারের ফলে ইতিহাস ও বিজ্ঞানে ব্যাপক প্রভাব পড়ে। খড়ির পাহাড় যুগ বা ক্রেটাসিয়াস যুগের শেষে ও প্রায় ৬৬ মিলিয়ন বছর আগেকার টারশিয়ারী যুগের শুরুতে ঘটে যাওয়া ঐ সময়ের চিত্রের সাথে সম্পর্কযুক্ত হওয়ায় নতুন দিগন্তের উন্মোচন ঘটায়। এ তথ্য প্রকাশিত হওয়ায় ডাইনোসরের জীববৈচিত্র্যের সংখ্যাগত দলিল পৃথিবীর অন্য যে-কোন স্থানের তুলনায় বেশীরূপে আখ্যায়িত হয়েছে। ২৯৩ প্রজাতির ডাইনোসরের পায়ের ছাপ চিহ্নিত করা হয়েছে। এ স্থান আবিষ্কারের পূর্বে সর্ববৃহৎ ও সর্বাপেক্ষা গুরুত্বপূর্ণ স্থান হিসেবে তুর্কমেনিস্তানের খোদা-পিল-আটা এবং পর্তুগাল, গ্রেট ব্রিটেন, স্পেন ও সুইজারল্যান্ডই ভূমিকা রাখতো। ঐগুলোর তুলনায় ক্যাল অর্কো বেশ কয়েকগুণ বড়। এছাড়াও কেবলমাত্র দুইটি প্রজাতির ২২০টি পদচিহ্ন বিশ্বের অন্যত্র পাওয়া গেছে।
অন্যতম আবিষ্কার হিসেবে ছিল অ্যাঙ্কুইলোসুরিও নামীয় তৃণভোজী চতুষ্পদী প্রাণীর পদচিহ্ন যা দক্ষিণ আমেরিকা থেকে বিলুপ্ত হয়েছে বলে বিশ্বাস করা হয়ে থাকে। ঐ প্রাণীটি প্রায় আট টন ওজনের ছিল। কিন্তু পদচিহ্নের মাধ্যমে দেখা যায়, এটি বেশ লম্বা ছিল। দীর্ঘ পা ও হাল্কা গড়নের সরীসৃপ ছিল এটি।
ক্রেটাসিয়াস উদ্যান
ক্যাল অর্কো’র সংরক্ষণের উদ্দেশ্যে মার্চ, ২০০৬ সালে দর্শনীয় ক্রেটাসিয়াস উদ্যান প্রতিষ্ঠা করা হয়। এতে ঐ সময়ে বিলুপ্ত প্রাণীদের বিভিন্ন প্রজাতির একই প্রতিকৃতি অঙ্কন করে স্থানটিতে তাদের পদচিহ্ন দেখানো হয়েছে। এছাড়াও, শব্দ ও দৃশ্যচিত্র সহযোগে প্রাক-ঐতিহাসিক যুগকে তুলে ধরতে দর্শককে ধারণা দেয়া হয়। বিআইডি, ফানসেসা, সবোসে’র ন্যায় বেশ কিছু প্রতিষ্ঠানের সহযোগিতায় বলিভীয় উদ্ভূত ভাস্করদের সহায়তায় এ উদ্যান সৃষ্টি করা হয়েছে।
থ্রি মাঙ্কিস
থাম্ব|থ্রি মাঙ্কিস চলচ্চিত্রের পোস্টার থ্রি মাঙ্কিস ( Üç Maymun  ) ২০০৮ সালে মুক্তি পাওয়া তুর্কি চলচ্চিত্র যেটি পরিচালনা করেছেন নুরি বিলগে সিলান। ৮১তম একাডেমি পুরস্কারে সেরা বিদেশী ভাষার চলচ্চিত্র হিসেবে তুরস্ক থেকে এই সিনেমাটিকে নির্বাচিত করা হয় এবং এটি জানুয়ারির সংক্ষিপ্ত তালিকাতেও জায়গা করে নেয় কিন্তু মনোনীত হয়নি।
একটি পরিবার স্থানচ্যুত হয় যখন ছোটখাটো ব্যর্থতা অযথা মিথ্যা হয়ে ওঠে। সিনেমাটির শুরুতে দেখা যায় সার্ভেট নামে এক ধনী ব্যবসায়ী একা গাড়ি চালাচ্ছেন। তার চোখে রাজ্যের ঘুম, চোখ খোলা রাখতেই তাকে রীতিমত সংগ্রাম করে যেতে হচ্ছে। তিনি আসন্ন একটি নির্বাচনের জন্য প্রচারণা চালাচ্ছিলেন।
তিনি গাড়ি চালানোর এক পর্যায়ে রাস্তার এক পথচারীর উপর গাড়ি তুলে দিয়ে তাকে হত্যা করেন। সার্ভেট আতঙ্কিত হয়ে নিজেকে লুকিয়ে ফেলেন যখন তিনি দেখেন এক দম্পতির গাড়ি তার দিকে এগিয়ে আসছে।
সার্ভেটের ড্রাইভারের নাম ইয়ুপ, সে ইস্তাম্বুলের নিকটবর্তী ইয়েদিকুল-এ একটি বস্তিতে স্ত্রী ও একমাত্র ছেলেকে নিয়ে বাস করে। মাঝরাতে মোবাইল বাঁজতেই তার ঘুম ভাঙে। সে দেখে তার বস কল দিয়েছেন এবং তিনি অবিলম্বে ইয়ুপকে তার সাথে দেখা করতে বললেন। হতবাক হয়ে কাঁপতে থাকা, সার্ভেট তার ড্রাইভারকে বর্তমান ঘটনাগুলি ব্যাখ্যা করতে থাকে। সার্ভেট ইয়ুপকে বললেন, মারাত্মক এই দুর্ঘটনাটি যদি সংবাদ মাধ্যমে প্রকাশিত হয় তবে এটি তার রাজনৈতিক কর্মজীবনকে শেষ করে দেবে। তাকে যেন জেলে যেতে না হয় তাই তিনি ইয়ুপকে এই দুর্ঘটনাটির দায়ভার নিতে বললেন। ইয়ুপের যদি জেল হয় জরিমানা গ্রহণ এবং তার মুক্তির পরে মোটা অংকের টাকার বিনিময়ে অল্প সময়ের জন্য কারাগারে থাকার প্রস্তাব দেন, যদিও এখনও তার পরিবারকে তার বেতন প্রদান করা যাতে তারা পেতে পারে। Eyüp চুক্তি গ্রহণ করে.
অমলেন্দু গুহ
অমলেন্দু গুহ ৩০ জানুয়ারী ১৯২৪ সালে মণিপুরের ইম্ফলে জন্মগ্রহণ করেন। তিনি এমএ পাস করেন প্রেসিডেন্সি কলেজ থেকে। তার শিক্ষাজীবনটি তেজপুরের দারং কলেজ থেকে শুরু করেছিলেন এবং গোখলে ইনস্টিটিউট অফ পলিটিক্স অ্যান্ড ইকোনমিক্স পুনে তারপরে দিল্লি স্কুল অফ ইকোনমিক্সে শিক্ষকতা করেছিলেন।
অ্যাডভান্সড মাইক্রো ডিভাইসেস
অ্যাডভান্সড মাইক্রো ডিভাইসেস (এএমডি) ক্যালিফোর্নিয়ার সান্টা ক্লারায় অবস্থিত একটি আমেরিকান বহুজাতিক সেমিকন্ডাক্টর কোম্পানি যারা কম্পিউটার প্রসেসর এবং এর সাথে জড়িত অন্যান্য প্রযুক্তি ব্যবসা এবং ভোক্তা বাজারের জন্য তৈরি করে থাকে। এএমডি এর প্রধান পণ্যগুলির মধ্যে রয়েছে মাইক্রোপ্রসেসর, মাদারবোর্ড চিপসেটস, এমবেডেড প্রসেসর এবং সার্ভার, ওয়ার্কস্টেশন, ব্যক্তিগত কম্পিউটারের জন্য গ্রাফিক্স প্রসেসর এবংএমবেডেড সিস্টেম অ্যাপ্লিকেশন।
হকি ইন্ডিয়া লিগ
হকি ইন্ডিয়া লিগ (Hockey India League) বা সংক্ষেপে এইচআইএল (HIL) বা স্পনসরজনিত কারণে কোল ইন্ডিয়া হকি ইন্ডিয়া লিগ হল ভারতের হকি ইন্ডিয়া পরিচালিত একটি ফ্র্যাঞ্চাইজ শহরভিত্তিক ফিল্ড হকি প্রতিযোগিতা। প্রতিযোগিতায় ছয়টি দল অংশ নেয় ও তিনবার রাউন্ড-রবিন পর্ব খেলে প্রথম চার দল সেমি-ফাইনালে উত্তীর্ণ হয় ও ফাইনালের মাধ্যমে বিজয়ী দল নির্বাচন করা হয়।
এ.ওয়াই.বি আই সিদ্দিকী
১৯৮৯-৯০ সালে নামিবিয়ায় জাতিসংঘের অধীনে শান্তিরক্ষা মিশনে বাংলাদেশের ভারপ্রাপ্ত হাইকমিশনার হিসেবে অংশ নিয়ে প্রধান লিয়াজোঁ অফিসার হিসেবে দায়িত্ব পালন করেন
হকি ইন্ডিয়া লিগ
এটি হকি ইন্ডিয়ার একটি ঐকান্তিক প্রচেষ্টা, যার উদ্দেশ্য ছিল আন্তর্জাতিক হকি ফেডারেশন (এফআইএইচ) কর্তৃক চিহ্নিত একটি দেশীয় হকি লিগের প্রতিষ্ঠা ও প্রচার করা। এর পূর্বে ওয়ার্ল্ড সিরিজ হকি নামে একটি প্রতিযোগিতা ভারতে চললেও তা এফআইএইচ কর্তৃক স্বীকৃত ছিল না। ২০১৩, অর্থাৎ উদ্বোধনী মরসুমে ৫টি দল অংশ নিয়েছিল।
এ.ওয়াই.বি আই সিদ্দিকী
প্রথম জীবন
এ.ওয়াই.বি আই সিদ্দিকী বেড়ে ওঠেন চট্টগ্রামে এবং কলেজ পড়াশোনা শেষ করে লাহোরে চলে যান। সাবেক মন্ত্রী এলকে সিদ্দিকীর ভাই তিনি।
হকি ইন্ডিয়া লিগ
পুরস্কার মূল্য
বিজয়ী দলকে ভারতীয় মুদ্রায় ৩ কোটি টাকা ও রানার্স-আপ দলকে ভারতীয় মুদ্রায় ১.৫ কোটি টাকা দিয়ে পুরস্কৃত করা হয়।
এ.ওয়াই.বি আই সিদ্দিকী
কর্মজীবন
এ.ওয়াই.বি আই সিদ্দিকী পানি সম্পদ ও বন্যা নিয়ন্ত্রণ মন্ত্রণালয়ের ও স্থানীয় সরকার মন্ত্রণালয়ের সচিব হিসাবে দায়িত্ব পালন করেন স্থানীয় সরকার মন্ত্রণালয়ের সচিব পদে তার তৃতীয় চুক্তির মেয়াদ ৩১ ডিসেম্বর ২০০৩ সালে শেষ হয়।  তিনি ২০০৪ সালে সরকারী চাকরি থেকে অবসর গ্রহণ করেন। তারপরে একাধিক আন্তর্জাতিক পানি গবেষণা, আইনশৃঙ্খলা ও উন্নয়ন প্রকল্পের এসএমই এবং পরামর্শক হিসাবে কাজ করেন।
মৈত্রায়ণীয় উপনিষদ
মৈত্রায়ণীয় উপনিষদ (সংস্কৃত: मैत्रायणीय उपनिषद्) হল প্রাচীন সংস্কৃত পাঠ যা যজুর্বেদের অভ্যন্তরে অনুবিদ্ধ করা আছে। এটি মৈত্রী উপনিষদ নামেও পরিচিত, এবং ১০৮টি উপনিষদের মুক্তিকা সূত্রে ২৪ নম্বর হিসাবে তালিকাভুক্ত করা হয়েছে।
এ.ওয়াই.বি আই সিদ্দিকী
কর্মজীবন
২০০৬ সালে তিনি জাতীয় প্রকল্প কো-অর্ডিনেটর হিসাবে দায়িত্ব পালন করেন।
মৈত্রায়ণীয় উপনিষদ
মৈত্রায়ণীয় উপনিষদ যজুর্বেদের মৈত্রায়ণ দর্শনের সাথে যুক্ত। এটি "কৃষ্ণ" যজুর্বেদের একটি অংশ, যজুর্বেদের "সাদা" (সুবিন্যস্ত) যজুর্বেদের বিপরীতে যেখানে বৃহদারণ্যক উপনিষদ ও ঈশ উপনিষদ এর বিপরীতে "কৃষ্ণ" শব্দটি যজুর্বেদের বিষয়বস্তুর "বিন্যস্ত, বিচিত্র সংগ্রহ" বোঝায় অনুবিদ্ধ করা হয়। মৈত্রায়ণীয় উপনিষদের কালপঞ্জী প্রতিদ্বন্দ্বিতা করা হয়, তবে সাধারণত এটি প্রাচীন যুগের উপনিষদিক রচনা হিসেবে গৃহীত হয়।
এ.ওয়াই.বি আই সিদ্দিকী
ব্যক্তিগত জীবন
এ.ওয়াই.বি আই সিদ্দিকী রেহানা সিদ্দিকীর সাথে ১৯৭১ সালে বিয়ে করেন।  তাদের একটি ছেলে লুৎফি সিদ্দিকী ইউনাইটেড ব্যাংক অফ সুইজারল্যান্ডের ব্যবস্থাপনা পরিচালক।  এবং এক মেয়ে হুসনা সিদ্দিকী।
মৈত্রায়ণীয় উপনিষদ
মৈত্রায়ণীয় উপনিষদ সাতটি প্রপাথক (পাঠ) নিয়ে গঠিত।প্রথম প্রপাথক হল সূচনামূলক, পরের তিনটি প্রশ্ন-উত্তর শৈলীতে গঠন করা হয়েছে এবং আত্মা (আত্ম) সম্পর্কিত আধিভৌতিক প্রশ্ন নিয়ে আলোচনা করা হয়েছে, যেখানে পঞ্চম থেকে সপ্তম প্রপাথক হল পরিপূরক। যাইহোক, ভারতের বিভিন্ন অংশে আবিষ্কৃত বেশ কয়েকটি পাণ্ডুলিপিতে কম সংখ্যক  প্রপাথক রয়েছে, একটি তেলুগু ভাষার সংস্করণে মাত্র চারটি এবং আরেকটি বার্নেল সংস্করণে মাত্র একটি অংশ দেখানো হয়েছে। উপনিষদের বিষয়বস্তু ও কাঠামো বিভিন্ন পাণ্ডুলিপির রিসেনশনেও ভিন্ন, যা পরামর্শ দেয় যে উপনিষদটি নির্দিষ্ট সময়ের মধ্যে ব্যাপকভাবে অন্তর্নিহিত ও প্রসারিত হয়েছিল। বিভিন্ন রিসেনশন জুড়ে উপনিষদের সাধারণ কেন্দ্রস্থল, ম্যাক্স মুলার বলেন, আত্মের প্রতি শ্রদ্ধা, যাকে কয়েকটি শব্দে সংক্ষিপ্ত করা যেতে পারে যেমন, "(মানুষ) হল স্বয়ং – অমর, নির্ভীক, ব্রহ্ম"।
মৈত্রী উপনিষদ হল গুরুত্বপূর্ণ প্রাচীন পাঠ্য, যা এর সম্প্রসারিত সংস্করণে উল্লেখযোগ্য, বৌদ্ধধর্ম, হিন্দুধর্মের সাংখ্য ও যোগ দর্শনের উপাদানগুলির পাশাপাশি আশ্রম পদ্ধতিতেও পাওয়া তত্ত্বগুলির উল্লেখের জন্য। পাঠ্যটি অন্যত্রপ্যুক্তম (বা ইত্যেভম হায়াহা) এর অনুশীলনের জন্যও উল্লেখযোগ্য, যেটি প্রাচীনতম সংস্কৃত পাঠ্যগুলির মধ্যে একটি যা আরও প্রাচীন সংস্কৃত পাঠে আমানত এবং ঘন ঘন উদ্ধৃতি সহ উদ্ধৃতি অনুবিদ্ধ করেছে।
সহযোগিতামূলক লিখন
শ্রেণিকক্ষ বা কর্মক্ষেত্রে দলগত ভাবে কাজের একধরনের পদ্ধতি বা ধারণা হলো সহযোগিতামূলক লিখন। কোনো একটি লেখার কাজ শেষ করার জন্য যে ‍শুধুমাত্র একত্রে নিজ নিজ দলে কাজ করতে হবে, গবেষকরা এর বাঁধাধরা নিয়ম থেকে বেড়িয়ে এসে সহযোগিতামূলক লিখন ধরনাটি আরও প্রসারিত করেছেন। এসকল কাজে অন্য যেকোনো দল অবদান রাখতে পারেন।  লিখিত আকারে কোন নথির পরিকল্পনা, খসড়া এবং সংশোধন করার জন্য ব্যক্তি যোগাযোগকে সহযোগিতামূলক লিখন হিসাবে সংজ্ঞায়িত করা যেতে পারে  দলগত কার্যক্রমে সহযোগিতার সাফল্য প্রায়শই কোনও পরিকল্পনার ভিত্তিতে একটি দলের অধিকাংশের মতের সাথে  সম্মত হয়। কখনও কখনও, দলের মধ্যে তাদের পছন্দ , সিদ্ধান্ত  বা কৌশলগুলি পর্যাপ্তভাবে যোগাযোগ করতে ব্যর্থতা হওয়ার কারণে সহযোগীতামূলক লেখায় সাফল্য বাধাগ্রস্ত হতে পারে।
সংজ্ঞা
সহযোগীতামূলক লিখন বলতে মূলত লেখার সাথে সম্পর্কিত একধরনের বিতরণ মূলক প্রক্রিয়া বুঝায়, ফলস্বরূপ একটি লেখনীর উপর একাধিক সহ-লেখক অবদান রাখতে পারেন।
সহযোগীতামূলক লেখনী প্রক্রিয়াটিকে কাজ করার জন্য তিনটি প্রয়োজনীয় উপাদান রয়েছে, যার মধ্যে রয়েছে:
প্রাতিষ্ঠানিক কাজে ও একাডেমিক কাজে সহযোগিতামূলক লেখনী একটি নিয়মিত ব্যবহার। সহযোগীতামূলক লেখনীর প্রক্রিয়ায় মাঝেমধ্যে নিয়ম বেধে দেয়া হয়, যে লেখার প্রক্রিয়াতে, সমস্ত অংশগ্রহণকারীদের সমান দায়িত্ব থাকতে হবে। এই দৃষ্টিভঙ্গিতে, কাজের চাপ যাতে সমানভাবে ভাবে পড়ে তা নিশ্চিত করার জন্য পাঠ্যের সমস্ত বিভাগকে বিভক্ত করা করা হয়, সমস্ত অংশগ্রহণকারী একসাথে কাজ করে এবং পুরো প্রক্রিয়া জুড়ে তথ্য আদান- প্রদান করে, প্রত্যেকে পরিকল্পনা, ধারণা তৈরি করে, পাঠ্য কাঠামো তৈরি, সম্পাদনা এবং পুনর্বিবেচনা প্রক্রিয়া করা হয় ।  এভাবে সহযোগীতামূলক লেখনী অন্যান্য বিভিন্ন তাত্ত্বিক কর্মপ্রবাহ গুলো কে  আরও নমনীয় বোঝায়  এবং   যা দক্ষতা, আগ্রহ এবং অংশগ্রহণকারীদের ভূমিকার উপর নির্ভর করে অবদানের স্তরের বিভিন্নতার জন্য ব্যবহার করা হয়।
ব্যবহারের কারণ
প্রায়শই, সহযোগীতামূলক লেখনীর কাজগুলি এমন উদাহরণগুলিতে ব্যবহৃত হয়, যেখানে লেখনী প্রস্তুত করা একজন একক ব্যক্তির জন্য খুব কষ্টকর হয়ে পড়ে। তাই,সহযোগীতামূলক লেখনী ক্ষেত্রে এমন পাঠ্য তৈরি হয় তার মালিকানা কেবলমাত্র একজন ব্যক্তির না হয়ে বরং একটি গোষ্ঠী বা দলের হয়ে থেকে। গবেষক জয় রবিনসন, লিসা ডুজনবেরি, এবং লরেন্স এম হ্যালসিওন লেখকদের একটি দলের উৎপাদনশীলতার উপর কেস স্টাডি চালিয়ে দেখেছেন,  দলটি তথ্য আদান প্রদান অব্যহ রেখে সহযোগীতা মূলক লেখার চর্চাকে কাজে লাগিয়েছেন   নিবন্ধ তৈরি করে প্রকাশিত  সক্ষম হয়েছিল, একটি দু'বছর অনুদানের প্রস্তাব, একটি ডিজিটাল এবং শারীরিক পোস্টার, একটি মধ্যমেয়াদী গবেষণা প্রতিবেদন এবং তিন বছরে সম্মেলনের উপস্থাপনা। লেখকরা গ্রুপ চেক-ইনগুলির জন্য, গ্রুপ আলোচনার জন্য এবং গোষ্ঠী হিসাবে লেখার জন্য গুগল হ্যাঙ্গআউটস ভয়েস গুলির মতো ভার্চুয়াল সরঞ্জামগুলি ব্যবহার করেছিলেন। গুগল ডক্সটি প্রতিটি দলের সদস্যকে লেখার প্রক্রিয়া জুড়ে একটি ভাগ করা নথিতে সম্পাদনা করতে এবং যোগ করার অনুমতি দেওয়ার জন্য ব্যবহৃত হয়েছিল।
প্রকার বা ধরন
সহযোগীতা মূলক লেখনীর প্রক্রিয়াগুলি খুবই প্রসঙ্গে নির্ভর ।   বৃত্তিতে, প্রাতিষ্ঠানিক এবং ব্যবসায়িক উভয় রচনায়, একাধিক পরিভাষা সহযোগিতামূলক রচনার প্রক্রিয়াগুলির জন্য চিহ্নিত করা হয়েছে, সহ:
সহযোগীতা মূলক লেখনীর উপর দৃষ্টিভঙ্গি
ভাষাতত্ত্ববিদ নেওমি স্টার্চ ২০০৫ সালের অস্ট্রেলিয়ান এক গবেষণায় আবিষ্কার করেছিলেন যে ক্লাসরুমে দ্বিতীয় ভাষা শেখার ক্ষেত্রে সহযোগীতা মূলক লেখনীর সাথে সম্পর্কিত প্রতিচ্ছবি অপ্রতিরোধ্যভাবে ইতিবাচক ছিল। গবেষণায় স্বতন্ত্র রচনার করা, দলগত ভাবে লেখনীর কাজে যৌথ লেখার প্রকৃতির তুলনা করা হয়েছিল এবং স্টার্চের ফলাফলে দেখা গেছে যে জোটবদ্ধ করা গোষ্ঠীগুলি ছোট লেখাগুলি লিখলেও পৃথক রচনার তুলনায় তাদের কাজটি আরও জটিল এবং নির্ভুল ছিল। সমীক্ষায় ২৩ জন অংশগ্রহণকারী সমন্বিতভোবে এবং 5 স্বতন্ত্রভাবে কাজ করছেন এবং ১৮ জন জোড়ায় কাজ করছেন। জোড়ায় ২ জন পুরুষ জুটি, ৪ টি মহিলা জুটি এবং ৩টি পুরুষ / মহিলা জোড়া থাকে। বয়সসীমা ১৯ থেকে ৪২ বছর বয়সী ছিল এবং সমস্ত অংশগ্রহণকারীরা এশীয় দেশগুলি থেকে নেওয়া হয়েছিল। জোড় করা গোষ্ঠীগুলি রেকর্ডার দিয়ে সজ্জিত ছিল এবং তাদের লেখার কার্যের মাধ্যমে কথা বলতে উৎসাহিত করেছিল। কাজগুলি সম্পূর্ণ হওয়ার পরে, ১-৪ দিন পরে জুটিবদ্ধ দলগুলো থেকে তাদের সহযোগীতা মূলক লেখনীর অভিজ্ঞতার বিষয়ে স্বতন্ত্রভাবে সাক্ষাৎকার নেওয়া হয়েছিল; সাক্ষাৎকারগুলিও টেপ করা হয়েছিল। নিয়োগ-পরবর্তী সাক্ষাৎকারে প্রকাশিত হয়েছে যে বেশিরভাগ শিক্ষার্থী (১৬) দলটি কাজ সম্পর্কে ইতিবাচক মতামত প্রকাশ করেছেন, তবে দু'জন শিক্ষার্থী মনে করেছিলেন যে গ্রুপের কাজ অ্যাসাইনমেন্ট লেখার চেয়ে মৌখিক ক্রিয়াকলাপ এবং আলোচনার জন্য সবচেয়ে ভাল । উদাহরণস্বরূপ, একজন মধ্যস্থতাকারী এই সত্যটি রূপরেখা দিয়েছিলেন যে দলগত কাজের ধারণাগুলি অবাধে বিনিময় হয় এবং অনুচ্ছেদ পড়ার সময়, দলের প্রতিটি ব্যক্তি অনুচ্ছেদে গুরুত্বপূর্ণ ধারণা নিতে পারে। অন্য এক ইন্টারভিউয়ের মতে, সহযোগিতামূলক লেখার ফলে শিক্ষার্থীরা একে অপরের কাজ দেখে একে অপরের কাছ থেকে শিখতে পারে। সহযোগীতামূলক লেখনীর প্রাতিষ্ঠানিক দিকটি বাদে চার জন উত্তরদাতা যুক্তি দিয়েছিলেন যে দলগত কাজ একটি মজাদার এবং উপভোগযোগ্য কার্যকলাপ। বেশিরভাগ সাক্ষাৎকারী ইতিবাচক পর্যালোচনা দিয়েছিলেন, কিন্তু একজন যুক্তি দিয়েছিলেন যে অন্যের কাজের সমালোচনা করার সময় দলগত কাজ করা কঠিন ছিল এবং অন্যজন যুক্তি দিয়েছিলেন যে লেখার ক্ষমতার উপর ভিত্তি করে কখনো কখনো একটি শক্তির ভারসাম্যহীনতা থাকে। দুইজন শিক্ষার্থী যারা সহযোগীতামূলক লেখনীর চূড়ান্ত বিরোধী ছিলেন তারা প্রকাশ করেছিলেন যে তাদের কাজগুলিতে মনোনিবেশ করা শক্ত ছিল এবং তাদের অনুবাদকৃত  ইংরেজি দক্ষতা দেখে তারা বিব্রত হয়েছিল।